Arvefølgen til den svenske tronen

Arvefølgen til den svenske tronen fastsettes av Successionsordningen, opprinnelig vedtatt av Riksdagen i 1810. Etterkommere etter kong Carl XVI Gustaf har arverett uansett kjønn, da slik at eldre barn går foran yngre.

Sverige hadde tidligere mannlig primogenitur (fra 1810) og derfor kunne bare menn arve tronen. I 1980 innførte Sverige primogenitur uten favorisering av det mannlige kjønn. Dette betyr at monarkens eldste barn kommer først i arvefølgen til tronen uansett kjønn.

Den som i Sverige ikke er opplært i og bekjenner seg til den evangelisk-lutherske lære, taper arveretten. Det gjør også den prins eller prinsesse som gifter seg uten kongens og regjeringens samtykke.

Nåværende arvefølge 
Regjerende monark er Carl XVI Gustav av Sverige
Kronprinsesse Victoria, hertuginne av Västergötland
Prinsesse Estelle av Sverige, hertuginne av Östergötland
Prins Oscar av Sverige, hertug av Skåne
Prins Carl Philip, hertug av Värmland
Prins Alexander, hertug av Södermanland
Prins Gabriel, hertug av Dalarna
Prins Julian, hertug av Halland
Prinsesse Madeleine, hertuginne av Hälsingland og Gästrikland
Prinsesse Leonore, hertuginne av Gotland
Prins Nicolas, hertug av Ångermanland
Prinsesse Adrienne, hertuginne av Blekinge

Referanser

Svensk politikk
Den svenske kongefamilien
Arvefølge